बिसायख’थि आयगा जेब्ला बिसायख’थिखौ खुंगोन अब्ला इउपिपि एल दोलोआ बिसायख’थिनि दावहायाव दावहा नांनो थियारि । बे बाथ्राखौ बुंदों इउ पि पि एल दोलोनि आफादगिरि आरो बिटिआर गोरोबथानि गुबुन सासे सागानगिरि प्रमद बर’आ। बुधबाराव कक्राझाराव खौरांगिरिनि सिगाङाव इउपिपि एलनि आफादगिरि प्रमद बर’आ बुङोदि लक सभानि बारग’ एम पि सानसुमा खुंगुर बैसोमुथियारि सासे बर’नि सानसुमै नाथाय बिथाङा बर’ हारिनि समाजनि इयुननि फारसे साना लासे आथिखालाव खामानि नागिरबाय थायो। बि ए सि, बि टि सि आरो बिटिआर गोरोबथानि उनावबो बिथाङा सोमावसारनायनि बाथ्रा सानै-सानै खामानि दिहुननो नाजाबाय थानाया गनायथाव नङा होन्नानै रोखा बुंथियो।